stanford-oval/wikipedia huggingface dataset:
วัดระฆังโฆสิตารามวรมหาวิหาร
สถานที่น่าสนใจภายในวัด > พระวิหารสมเด็จพระสังฆราช (ศรี)

ตั้งอยู่ด้านหน้าพระอุโบสถ หลังคามุงกระเบื้องเคลือบติดคันทวยตามเสาสวยงาม หน้าบันทั้งสองด้าน จำหลักรูปฉัตร 3 ชั้นอันเป็นเครื่องหมายพระยศสมเด็จพระสังฆราช วิหารหลังนี้เดิมหลังคาเป้นทรงปั้นหยา เรียกว่าศาลาเปลื้องเครื่อง พระราชธรรมภาณี (ละมูล) ได้เปลี่ยนเป็นหลังคาทรงไทยมีช่อฟ้าใบระกา หางหงส์ เมื่อ พ.ศ. 2504 เพื่อประดิษฐานพระอัฐิสมเด็จพระสังฆราช (สี) ซึ่งเดิมบรรจุอยู่ในรูปพระศรีอาริยเมตไตรย ประดิษฐานในซุ้มพระปรางค์ของวัดระฆัง ต่อมาได้ย้ายมาประดิษฐานที่พระวิหารที่ปฏิสังขรณ์ขึ้นใหม่ เพื่อยกย่องพระเกียรติของพระองค์
ลำดับเจ้าอาวาสวัดระฆังโฆสิตาราม

วัดระฆังโฆสิตาราม วรมหาวิหาร ตั้งแต่สมัยกรุงธนบุรีมาจนถึงยุคปัจจุบันนี้ มีอธิบดีสงฆ์ปกครองวัดมาแล้ว 12 รูปด้วยกัน ดังนี้
| ลำดับ | เจ้าอาวาส | วาระ (พ> ศ.) |
| --- | --- | --- |
| 1. | สมเด็จพระสังฆราช (ศรี) | 2312 — 2337 |
| 2. | พระพนรัตน (นาค) | 2337 — ? |
| 3. | พระพุฒาจารย์ (อยู่) |  ? — ? |
| 4. | สมเด็จพระพนรัตน (ทองดี) |  ? — ? |
| 5 | สมเด็จพระพนรัตน (ฤกษ์) |  ? — ? |
| 6. | สมเด็จพระพุฒาจารย์ (โต พฺรหฺมรํสี) | 2395 — 2415 |
| 7. | หม่อมเจ้าพระสมเด็จพระพุฒาจารย์ (ทัด) | 2415 — 2437 |
| 8. | สมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท) | 2437 — 2470 |
| 9. | พระเทพสิทธินายก (นาค โสภโณ) | 2470 — 2514 |
| 10. | พระเทพญาณเวที (ละมูล สุตาคโม) | 2515 — 2530 |
| 11. | พระเทพประสิทธิคุณ (ผัน ติสฺสโร) | 2532 — 2550 |
| 12. | พระธรรมธีรราชมหามุนี (เที่ยง อคฺคธมฺโม) | 2550 — 2564 |
| 13. | พระเทพประสิทธิคุณ (ประจวบ ขนฺติธโร) | 19 กุมภาพันธ์ 2565 - ปัจจุบัน |
อื่น ๆ > โครงการไหว้พระ ๙ วัด

พระประธานยิ้มรับฟ้า ภายในพระอุโบสถ
บานประตูพระอุโบสถลงรักปิดทอง
หอพระไตรปิฎก
ตู้พระธรรมลายรดน้ำภายในหอพระไตรปิฎก
ดูเพิ่ม

สมเด็จพระพุฒาจารย์ (โต พฺรหฺมรํสี)
โรงเรียนสตรีวัดระฆัง
แหล่งข้อมูลอื่น

เกศทิพย์ อิศรางกูร ณ อยุธยา.วัดระฆังโฆสิตารามวรมหาวิหาร วัดประวัติศาสตร์แห่งกรุงรัตนโกสินทร์.นิตยสารสกุลไทย 2545 เก็บถาวร 2008-03-19 ที่ เวย์แบ็กแมชชีน
แผนที่และภาพถ่ายทางอากาศของ วัดระฆังโฆสิตารามวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′10″N 100°29′08″E﻿ / ﻿13.752683°N 100.485485°E﻿ / 13.752683; 100.485485
| ด ค กไหว้พระ 9 วัด กรุงเทพมหานคร |
| --- | --- | --- |
| ฝั่งพระนคร |  วัดชนะสงครามราชวรมหาวิหาร  ศาลเจ้าพ่อเสือ (เสาชิงช้า)  ศาลหลักเมืองกรุงเทพมหานคร  วัดสุทัศนเทพวรารามราชวรมหาวิหาร  วัดพระเชตุพนวิมลมังคลารามราชวรมหาวิหาร  วัดพระศรีรัตนศาสดาราม  วัดราชนัดดารามวรวิหาร (ในบางตำรา)  |  |
| ฝั่งธนบุรี |  วัดระฆังโฆสิตารามวรมหาวิหาร  วัดอรุณราชวรารามราชวรมหาวิหาร  วัดกัลยาณมิตรวรมหาวิหาร  |  |
พระประธานยิ้มรับฟ้า
พระอุโบสถ วัดระฆังโฆสิตารามวรมหาวิหาร
พระวิหาร
พระปรางค์
หอพระไตรปิฎก
ตำนานผู้กล้า ไรดีน

| --- | --- |
ตำนานผู้กล้าไรดีน
ライディーン
ชื่อภาษาอังกฤษ: Reideen
แนว: แอ็คชัน, เหนือธรรมชาติ
สร้างโดย: เยลโล ทานาเบะ
มังงะ
เขียนโดย: โทะโฮะคุชินชยะ ฟิล์ม
สำนักพิมพ์: คะโดะคะวะ โชะเท็น
กลุ่มเป้าหมาย: โชเน็น
อนิเมะ
กำกับโดย: มิทสึรุ ฮอนโงะ
สตูดิโอ: โปรดักชั่น I.G
ตำนานผู้กล้า ไรดีน (ญี่ปุ่น: ライディーン; โรมาจิ: Raidīn) เป็นการ์ตูนญี่ปุ่น วาดโดย โทะโฮะคุชินชยะ ฟิล์ม  ตีพิมพ์ในประเทศญี่ปุ่นโดยสำนักพิมพ์คะโดะคะวะ โชะเท็น ตั้งแต่ พ.ศ. 2549 จนถึง พ.ศ. 2550 และมีการนำมาสร้างเป็นอนิเมะโดยบริษัทโปรดักชั่น I.G
เรื่องย่อ

ไซงะ จุนกิ เด็กนักเรียนมัธยมปลายธรรมดาคนหนึ่ง พบว่าตัวเองมีความฝันที่แปลกประหลาด เขาเห็นหุ่นยักษ์สีทอง ต่อสู้กับสัตว์ประหลาดยักษ์อีกหนึ่งตัวหนึ่ง แต่เมื่อลืมตาตื่นขึ้นมาก็จำได้เพียงแค่เงาราง ๆเท่านั้น ในวันหนึ่ง ก็มีข่าวว่าพบร่องรอยของพ่อของจุนกิ ซึ่งเขาเป็นนักโบราณคดีที่ได้หายสาบสูญไปนานแล้ว สิ่งที่พบมีเพียงสมุดบันทึก และชุดอุปกรณ์สำรวจเท่านั้น ในสมุดหน้าสุดท้ายได้เขียนไว้ว่า "ยอดนักรบ ไรดีน" เมื่อครอบครัวของจุนกิได้ไปดูสถานที่ขุดพบ นั่นก็คือ ภูเขาคุโรคามิ หรือที่มักจะรู้จักกันในชื่อ "ปิรามิด แห่งญี่ปุ่น" เมื่อไปถึงที่นั่นจุนกิก็หมดสติไป และเมื่อรู้สึกตัวก็พบกำไลข้อมือสีทอง และตัวอักษรที่แปลกประหลาด "ยอดนักรบ ไรดีน" โดยที่ไม่มีวี่แวว อุกกาบาตขนาดใหญ่ได้ตกลงมาสู่เขื่อนที่อยู่ใกล้ ๆ แทนที่จะเกิดการระเบิดขนาดใหญ่ขึ้น แต่อุกกาบาตได้กลายเป็นสัตว์ประหลาดยักษ์ที่เรียกว่า "สัตว์จักรกล" กำไลข้อมือได้ร่ำร้องให้จุนกิเรียก "ไรดีน" หุ่นยักษ์สีทองในความฝันของเขานั่นเอง เพื่อต่อสู้กับสัตว์จักรกล หลายครั้ง ไรดีนคือใคร และ ชะตากรรมของมนุษย์ชาติขึ้นอยู่กลับเขาแล้ว
ตัวละคร

ดูตัวละครทั้งหมดได้ที่ ตัวละคร ตำนานผู้กล้าไรดีน
หุ่นรบ > ไรดีน

ผู้ครอบครอง : ไซงะ จุนกิ
ไรดีน (ญี่ปุ่น: ライディーン; โรมาจิ: Raidīn) เป็นหุ่นสีทองขนาดใหญ่ "ไรดีนคือ หุ่นอัจฉริยะที่ชนเผ่าที่ล่มสลายไปแล้ว เป็นผู้ให้กำเนิดขึ้นมา เขาเลยเป็นผู้หยั่งรู้ทุกสิ่ง เพราะเขาไม่มีวันตายไปตามกาลเวลา ดังนั้นเขาจึงตัดสินใจที่จะผนึกตัวเอง และหลับใหลมาเป็นเวลานาน" ไซงะ จุนกิรู้จากมิโดริโนะ อากิระในตอนสุดท้าย และแท้จริงแล้วไรดีน คือ มิโดริโนะ และมิโดริโนะ คือ ไรดีน
หุ่นรบ > กาดิอ้อน

เป็นหุ่นรบของร็อคเซล
หุ่นรบ > จินไร

หุ่นจินไรเป็นหุ่นที่ทางหน่วยเตือนภัยสร้างขึ้นเพื่อสู้กับสัตว์จักรกลแต่ก็ต้องใช้ไรดีนมาช่วยเสมอมี จำนวน 3 ตัว
หุ่นรบ > ฮายาเตะ

หุ่นฮายาเตะเป็นหุ่นที่มีอนุภาพดีกว่าจินไรและมีระเบิดแรงดันอนุภาพเช่นเดียวกับระเบิดปรมาณูอยู่ในนั้นด้วยและมีอุปกรณ์ที่ดีกว่าจินไรอยู่ ที่ทางหน่วยลับสร้างขึ้น ใช้คนบังคับชุดเดียวกับจินไร มีทั้งหมด 3 ตัว
สัตว์จักรกล

ความสูง 80 เมตร
น้ำหนัก  30,000 กก.?
บริเวณที่ค้นพบ โตเกียว / ภูเขาโอะคุตะมะ
รายชื่อตอน

| 0 | 1 | 2 | 3 |
| --- | --- | --- | --- |
| # | ชื่อตอนภาษาไทย | ชื่อตอนภาษาญี่ปุ่น | ชื่อตอนภาษาอังกฤษ |
| 01 | การเกิดใหม่ของตำนาน | 蘇る伝説  Yomigaeru densetsu | Rebirth of a Legend |
| 02 | ผู้กล้าในตำนาน | 伝説の勇者  Densetsu no yūsha | The Legendary Warrior |
| 03 | เงาที่มองไม่เห็น | 見えない影   Mienai kage | The Invisible Shadow |
| 04 | การต่อสู้กับเงา | 影との戦い  Kage to no tatakai | Fighting the Shadow |
| 05 | กระสาขาวรวมพล | 白鷺集まる  Shirasagi atsumaru | The White Herons Gather |
| 06 | ปักษาเทวะ | 神なる鳥  Kaminaru tori | The Bird Which Becomes God |
| 07 | สายลมลูกใหม่ | 新たなる風  Aratanaru kaze | Fresh Wind |
| 08 | ฮายาเตะคลั่ง | 疾風暴走  Hayate bōsō | Gale Runs Wild |
| 09 | ผู้เรียกความมืด | 闇を呼ぶ者  Yami o yobu mono | The Person Who Invokes Darkness |
| 10 | ฟันฝ่าความมืด | 切り裂け!闇を  Kirisake! yami o | Tear It Up! The Darkness |
| 11 | กาดิอ้อน | ガディオン  Gadion | Gadion |
| 12 | การหลบหนีจากอวกาศ | 宇宙からの脱出  Uchuu Kara no Dasshutsu | Escape from Outer Space |
| 13 | งานเทศกาล | 祭  Matsuri | Festival |
| 14 | การท้าทายจากทะเลลึก | 深海から挑戦  Shinkai Kara Chousen | Deep Sea Challenge |
| 15 | ตำนานที่หลับใหลอยู่ใต้ทะเล | 海に眠る伝説  Umi ni nemuru densetsu | The Sea's Sleeping Legend |
| 16 | ท้องฟ้าที่บ้าคลั่ง | 狂った空  Kurutta sora | Skies of Madness |
| 17 | การจู่โจมท่ามกลางพายุ | 嵐の中の襲撃  Arashi no naka no shuugeki | Assault Within a Storm |
| 18 | กลิ่นแห่งการลาจาก | さよならの匂い  Sayonara no nioi | The Scent of Farewell |
| 19 | พลังที่ไม่ต้องการ | 望まぬ力  Nazomanu Chikara | Undesired Power |
| 20 | เวลาที่หยุดเดิน | 止まった時間  Tomatta jikan | Stopped Time |
| 21 | แผนการอันแยบยลที่เริ่มเคลื่อนไหว | 動き出した謀略  Ugokidashita bouryaku | Strategy Begins to Move |
| 22 | จงตื่นขึ้นและสู้ | 目覚めよ、そして戦え  Mezame yo, soshite tatakae | Awaken and Fight |
| 23 | การกลับมาของร็อคเซล | ロクセル、再び  Rokuseru, futatabi | Roxell, Again |
| 24 | กาดิอ้อน ลุกขึ้น | ガディオン、立つ  Gadion, tatsu | Gadion Stands |
| 25 | แย่งชิงไรดีนคืน | ライディーン、奪還  Reideen, dakkan | Reideen Recaptures |
| 26 | ศึกตัดสิน | 決戦  Kessen | Decisive Battle |
เพลงประกอบ > เพลงเปิด

เพลง manacles
เพลงประกอบ > เพลงปิด

เพลง : 駆け足の生き様　(Kakeashi no Ikizama)
ดูเพิ่ม

รายชื่อตัวละครในตำนานผู้กล้า ไรดีน
แหล่งข้อมูลอื่น

เว็บหลักของการ์ตูนไรดีน (ญี่ปุ่น)
เว็บของไรดีน (WOWOW) เก็บถาวร 2006-11-28 ที่ เวย์แบ็กแมชชีน (ญี่ปุ่น)
มหาวิทยาลัยมหามกุฏราชวิทยาลัย

| --- | --- |
Mahamakut Buddhist University
ตราพระมหาพิชัยมงกุฎ พร้อมหนังสือประทับตราพระเกี้ยว ตราประจำ มมร.
ชื่อเดิม: สภาการศึกษามหามกุฏราชวิทยาลัย ในพระบรมราชูปถัมภ์
ชื่อย่อ: มมร. / MBU 
คติพจน์: ระเบียบ สามัคคี บำเพ็ญประโยชน์
ประเภท: สถาบันอุดมศึกษาในกำกับของรัฐ
สถาปนา: 1 ตุลาคม พ.ศ. 2436; 131 ปีก่อน (2436-10-01)
ผู้สถาปนา: พระบาทสมเด็จพระจุลจอมเกล้าเจ้าอยู่หัว (รัชกาลที่ 5) สมเด็จพระมหาสมณเจ้า กรมพระยาวชิรญาณวโรรส
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  5 ดูในบทความ  วิทยาลัย  3 ดูในบทความ 
งบประมาณ: 778,430,100 บาท (พ.ศ. 2568)
นายกสภาฯ: สมเด็จพระอริยวงศาคตญาณ (อัมพร อมฺพโร)
อธิการบดี: รองศาสตราจารย์ พระธรรมวชิรจินดาภรณ์
อาจารย์: 607 รูป/คน (พ.ศ. 2566)
บุคลากรทั้งหมด: 1,953 รูป/คน (พ.ศ. 2566)
ผู้ศึกษา: 2,577 รูป/คน (พ.ศ. 2567)
ที่ตั้ง: เลขที่ 248 หมู่ที่ 1 ถนนศาลายา-นครชัยศรี ตำบลศาลายา อำเภอพุทธมณฑล จังหวัดนครปฐม 73170
วิทยาเขต: วิทยาเขต  7 ดูในบทความ 
สัญลักษณ์: ต้นโพธิ์
สี:   สีแสด
เว็บไซต์: เว็บไซต์ของมหาวิทยาลัย
มหาวิทยาลัยมหามกุฏราชวิทยาลัย  เป็นสถาบันอุดมศึกษาในกำกับของรัฐ ในการกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม สถาบันการศึกษาของคณะสงฆ์ ฝ่ายธรรมยุติกนิกายของประเทศไทย ที่จัดการศึกษาในรูปแบบมหาวิทยาลัยพระพุทธศาสนา เป็นสถาบันการศึกษาแห่งแรกที่เริ่มประยุกต์หลักพระพุทธศาสนาให้เข้ากับศาสตร์วิชาการสังคมสมัยใหม่ โดยมหาวิทยาลัยมหามกุฏราชวิทยาลัย เป็นมหาวิทยาลัยสงฆ์แห่งแรกของประเทศไทยและเป็นหนึ่งในสองแห่งของประเทศไทย
ประวัติ

สมเด็จพระมหาสมณเจ้า กรมพระยาวชิรญาณวโรรส ซึ่งเป็นพระน้องยาเธอในพระบาทสมเด็จพระจุลจอมเกล้าเจ้าอยู่หัวได้มีพระดำริจัดตั้ง "มหามกุฏราชวิทยาลัย" เพื่อเฉลิมพระเกียรติพระบาทสมเด็จพระจอมเกล้าเจ้าอยู่หัวขึ้นภายใน วัดบวรนิเวศวิหาร โดยวิธีจัดการศึกษาแบบสมัยใหม่ มีลักษณะแตกต่างจากการเล่าเรียนภาษาบาลีตามประเพณีแบบเดิม  ในขณะเดียวกัน ก็นำเอาวิธีวัดผลแบบข้อเขียนมาใช้เป็นแห่งแรกของประเทศไทยด้วย
หลังจากที่สมเด็จพระมหาสมณเจ้า กรมพระยาวชิรญาณวโรรส ได้ทรงก่อตั้งสถาบันการศึกษานี้ขึ้นแล้ว พระบาทสมเด็จพระจุลจอมเกล้าเจ้าอยู่หัวก็มีพระราชดำรัสให้พระองค์ทรงช่วยปรับปรุงโรงเรียนสอนภาษาบาลี ชื่อ "มหาธาตุวิทยาลัย" ภายในวัดมหาธาตุ ขึ้นเป็น "มหาจุฬาลงกรณราชวิทยาลัย" เพื่อจัดการให้คณะสงฆ์ฝ่ายมหานิกายได้มีสถาบันการศึกษาชั้นสูงในลักษณะเดียวกัน ควบคู่ไปกับมหามกุฏราชวิทยาลัย ซึ่งสมัยนั้นเป็นสถาบันการศึกษาชั้นสูง และส่วนมากยังจำกัดอยู่แต่คณะสงฆ์ฝ่ายธรรมยุต  ต่อมา ทั้ง มหามกุฏราชวิทยาลัยและมหาจุฬาลงกรณราชวิทยาลัยได้ปิดตายลงเพราะประสบปัญหาหลายประการด้วยกัน นับเป็นเวลาหลายสิบปี
จนกระทั่ง ท่านอาจารย์สุชีพ ปุญญานุภาพได้พยายามรื้อฟื้นขึ้นมาใหม่ จนประสบผลสำเร็จ เมื่อ สมเด็จพระสังฆราชเจ้า กรมหลวงวชิรญาณวงศ์และคณะสงฆ์วัดบวรนิเวศวิหาร ได้ให้การอุปถัมภ์ โดยได้ทำการประกาศรื้อฟื้นขึ้นมาใหม่เมื่อ พ.ศ. 2488 ตามมาด้วย มหาจุฬาลงกรณราชวิทยาลัย ซึ่งประกาศรื้อฟื้นกิจการในปี พ.ศ. 2490 อาจารย์สุชีพ ได้แถลงว่า สาเหตุที่ต้องมีมหาวิทยาลัยสงฆ์ก็เพราะคณะสงฆ์จำเป็นต้องผลิตบุคลากรที่รู้ทันวิชาการสมัยใหม่  มิฉะนั้น คณะสงฆ์จะไม่สามารถสั่งสอนแนะนำชาวบ้านได้ และการสื่อสารกันก็จะเกิดความไม่เข้าใจ เพราะชาวบ้านศึกษาด้านคดีโลก ส่วนพระสงฆ์ศึกษาด้านคดีธรรม ท่านจึงต่อสู้เพื่อให้ได้มหาวิทยาลัยสงฆ์มาอย่างต่อเนื่อง จนในที่สุด มหามกุฏราชวิทยาลัย และ มหาจุฬาลงกรณราชวิทยาลัยก็ได้รับการรื้อฟื้นมาอีกครั้งหนึ่ง จนได้รับการยกฐานะให้เป็นมหาวิทยาลัยในกำกับของรัฐในปี พ.ศ. 2540 ในสมัยนายสุขวิช รังสิตพลเป็นรัฐมนตรีว่าการกระทรวงศึกษาธิการ ได้เสนอให้รัฐสภาตรา ตามความในพระราชบัญญัติมหาวิทยาลัยมหามกุฏราชวิทยาลัย พ.ศ. 2540 อันเป็นผลพวงมาจากการทุ่มเทและความมุ่งมั่นอย่างไม่หยุดยั้งของท่านฯ  อย่างแท้จริง เหตุผลนี้ ทำให้คนรุ่นหลังกล่าวยกย่อง "อาจารย์สุชีพ ปุญญานุภาพ" ว่าเป็น บิดาแห่งมหาวิทยาลัยสงฆ์ไทย
เพื่อรำลึกถึงคุณูปการของท่านและสืบสานเจตนารมณ์ของท่าน คณะศิษยานุศิษย์ได้ร่วมกันก่อตั้งมูลนิธิปุญญานุภาพ ขึ้นโดยความเห็นชอบของท่านเพื่อให้ทุนสนับสนุนนักศึกษาหรือครูอาจารย์ผู้ค้นคว้าวิจัยทางพระพุทธศาสนา ณ มหาวิทยาลัยมหามกุฏราชวิทยาลัย และดำเนินกิจการต่อเนื่องจนถึงปัจจุบัน
ปัจจุบัน  มหาวิทยาลัยมหามกุฏราชวิทยาลัย ได้ย้ายที่ตั้งของมหาวิทยาลัยไปยังตำบลศาลายา อำเภอพุทธมณฑล จังหวัดนครปฐมแล้ว
สัญลักษณ์ประจำมหาวิทยาลัย

ตรามหามกุฏราชวิทยาลัย
พระมหามงกุฏ และอุณาโลม หมายถึง พระบาทสมเด็จพระจอมเกล้าเจ้าอยู่หัว รัชกาลที่ ๔ พระผู้ทรงเป็นที่มาแห่งนาม “มหามกุฏราชวิทยาลัย”
พระเกี้ยวประดิษฐานบนหมอนรอง หมายถึง พระบาทสมเด็จพระจุลจอมเกล้าเจ้าอยู่หัว รัชกาลที่ ๕ พระผู้พระราชทานพระบรมราชานุญาตให้จัดตั้ง “มหามกุฏราชวิทยาลัย”
หนังสือ หมายถึง คัมภีร์และตำราทางพระพุทธศาสนา เพื่อการศึกษาค้นคว้า และเผยแผ่พระพุทธศาสนา
ปากกาปากไก่ ดินสอ และม้วนกระดาษ หมายถึง อุปกรณ์ในการศึกษาเล่าเรียน การพิมพ์เผยแพร่คัมภีร์และการผลิตตำราทางพระพุทธศาสนา เพราะมหาวิทยาลัยมหามกุฏราชวิทยาลัยทำหน้าที่เป็นทั้งสถาบันศึกษา และแหล่งผลิตตำรับตำราทางพระพุทธศาสนา
ช่อดอกไม้แย้มกลีบ หมายถึง ความเบ่งบานแห่งสติปัญญา และวิทยาการในทางพระพุทธศาสนา และหมายถึง กิตติศัพท์กิตติคุณที่ฟุ้งขจรไป ดุจกลิ่นหอมแห่งดอกไม้
ธงชาติไทย หมายถึง อุดมการณ์ของมหาวิทยาลัยมหามกุฏราชวิทยาลัย ที่มุ่งพิทักษ์สถาบันหลักทั้ง ๓ คือ ชาติไทย พระพุทธศาสนา และพระมหากษัตริย์
พานรองรับหนังสือหรือคัมภีร์ หมายความว่า มหาวิทยาลัยมหามกุฏราชวิทยาลัยเป็นสถาบันเพื่อความมั่นคง และแพร่หลายของพระพุทธศาสนา
วงรัศมี หมายถึง แสงสว่างแห่งปัญญา วิสุทธิ สันติ และกรุณา ที่มหาวิทยาลัยมหามกุฏราชวิทยาลัยมุ่งสาดส่องไปทั่วโลก
มหามกุฏราชวิทยาลัย หมายถึง มหาวิทยาลัยมหามกุฏราชวิทยาลัย อันเป็นสถาบันการศึกษาทางพระพุทธศาสนาระดับอุดมศึกษา
สุภาษิตประจำมหาวิทยาลัย
"วิชฺชาจรณสมฺปนฺโน โส เสฏฺโฐ"  เทวมานุเส หมายถึง "ผู้สมบูรณ์ด้วยความรู้และความประพฤติที่ดีประเสริฐที่สุดในหมู่เทวดาและหมู่มนุษย์" หมายความว่าเป้าหมายในการสร้างคนจะต้องให้สมบูรณ์ครบทั้งความรู้และความประพฤติที่ดี (ความรู้คู่คุณธรรม) ในเวลาเดียวกัน
สีประจำมหาวิทยาลัย ได้แก่    สีแสด เป็นสีประจำพระองค์รัชกาลที่ ๔
ต้นไม้ประจำมหาวิทยาลัย ได้แก่ ต้นโพธิ์ ซึ่งเป็นต้นไม้ที่พระพุทธเจ้าใช้ประทับอาศัยเป็นร่มเงาเมื่อตรัสรู้  ต้นโพธิ์จึงเป็นสัญลักษณ์ที่ทำให้น้อมรำลึกถึงพระพุทธเจ้า
คณะ

ปัจจุบัน มหาวิทยาลัยแบ่งออกเป็น 5 คณะ
คณะศาสนาและปรัชญา (เดิมชื่อ คณะพุทธศาสตร์)
คณะมนุษยศาสตร์ (เดิมชื่อ คณะศิลปศาสตร์)
คณะสังคมศาสตร์
คณะศึกษาศาสตร์
บัณฑิตวิทยาลัย
วิทยาเขต

มหามกุฏราชวิทยาลัย ส่วนกลาง ตำบลศาลายา อำเภอพุทธมณฑล จังหวัดนครปฐม
วิทยาเขตมหาวชิราลงกรณราชวิทยาลัย จังหวัดพระนครศรีอยุธยา
โรงเรียนมหาวชิราลงกรณราชวิทยาลัย
วิทยาเขตสิรินธรราชวิทยาลัย ในพระราชูปถัมภ์ จังหวัดนครปฐม
วิทยาเขตอีสาน จังหวัดขอนแก่น
วิทยาเขตล้านนา จังหวัดเชียงใหม่
วิทยาเขตศรีธรรมาโศกราช จังหวัดนครศรีธรรมราช
วิทยาเขตร้อยเอ็ด จังหวัดร้อยเอ็ด
วิทยาเขตศรีล้านช้าง จังหวัดเลย
วิทยาลัย

มหาปชาบดีเถรีวิทยาลัย จังหวัดนครราชสีมา รับเฉพาะนักศึกษาหญิงและแม่ชีโดยเฉพาะ
วิทยาลัยศาสนศาสตร์ยโสธร จังหวัดยโสธร
วิทยาลัยศาสนศาสตร์เฉลิมพระเกียรติกาฬสินธุ์ จังหวัดกาฬสินธุ์
พิธีประสาทปริญญาบัตร

พระบาทสมเด็จพระเจ้าอยู่หัว ทรงพระกรุณาโปรดถวายให้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จพระดำเนินเป็นองค์ประธานในพิธีพระราชทานปริญญาบัตร แก่ผู้สำเร็จการศึกษา บัณฑิต มหาบัณฑิต ดุษฎีบัณฑิต มหาวิทยาลัยมหามกุฏราชวิทยาลัย  ณ อาคารสุชีพ ปุญญานุภาพ มหาวิทยาลัยมหามกุฏราชวิทยาลัย ตำบลศาลายา อำเภอพุทธมณฑล จังหวัดนครปฐม
ทำเนียบอธิการบดี

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายชื่อ | เริ่มวาระ | สิ้นสุดวาระ | วัด |
| 1 |  | พระศรีวิสุทธิญาณ (สุชีพ สุชีโว)  | พ.ศ. 2488 | พ.ศ. 2495 | วัดกันมาตุยาราม |
| 2 |  | สมเด็จพระญาณวโรดม (ประยูร สนฺตงฺกุโร) | พ.ศ. 2540 | พ.ศ. 2544 | วัดเทพศิรินทราวาส |
| 3 |  | สมเด็จพระพุทธชินวงศ์ (ประจวบ กนฺตาจาโร) | พ.ศ. 2544 | พ.ศ. 2550 | วัดมกุฏกษัตริยาราม |
| 4 |  | พระพรหมวชิรวิมล (แสวง ธมฺเมสโก) | 25 ตุลาคม พ.ศ. 2550 | 24 ตุลาคม พ.ศ. 2554 | วัดบวรนิเวศวิหาร |
| 5 |  | พระเทพบัณฑิต (ธรณิศ ชาคโร) | 22 กรกฎาคม พ.ศ. 2558 | 21 กรกฎาคม พ.ศ. 2562 | วัดเฉลิมกาญจนาภิเษก |
| 6 |  | พระธรรมวชิรจินดาภรณ์ (สมคิด จินฺตามโย) | 22 กรกฎาคม พ.ศ. 2562 | ปัจจุบัน | วัดราชบพิธสถิตมหาสีมาราม |
ทำเนียบนายกสภา

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายนาม/สมณศักดิ์ | เริ่มวาระ | สิ้นสุดวาระ | วัด |
| 1 |  | สมเด็จพระสังฆราชเจ้า กรมหลวงวชิรญาณสังวร  | พ.ศ. 2531 | 9 กันยายน พ.ศ. 2554 | วัดบวรนิเวศราชวรวิหาร  |
| 2 |  | สมเด็จพระอริยวงศาคตญาณ (อัมพร อมฺพโร) | 9 กันยายน พ.ศ. 2554 | ปัจจุบัน | วัดราชบพิธสถิตมหาสีมารามราชวรวิหาร |
ความร่วมมือกับนานาชาติ

ปัจจุบัน มหามกุฏราชวิทยาลัยเป็นหนึ่งในมหาวิทยาลัยในประเทศไทยที่ตกลงในความร่วมมือเพื่อพัฒนา ศูนย์พุทธศาสน์ศึกษา มหาวิทยาลัยออกซฟอร์ด ใน อังกฤษ เพื่อเผยแผ่หลักพุทธธรรมให้กว้างขวางไปสู่นานาประเทศ นอกจากนั้น ยังร่วมมือกับมหาวิทยาลัยในประเทศอินโดนีเซียเพื่อพัฒนาการศึกษาพุทธศาสน์ศึกษาด้วย
เกียรติภูมิของชาวมหามกุฏราชวิทยาลัย

สิ่งที่ชาวมหามกุฏราชวิทยาลัยภาคภูมิใจที่สุดก็คือการเป็นมหาวิทยาลัยพระพุทธศาสนาหรือมหาวิทยาลัยสงฆ์แห่งแรกของประเทศ หลังจากที่มีการเปิดการเรียนการสอนระดับมหาวิทยาลัย นักศึกษาและครูอาจารย์มหาวิทยาลัยสงฆ์แห่งนี้มีเป้าประสงค์ยิ่งใหญ่ตามเจตนารมณ์ของ
อาจารย์สุชีพ ปุญญานุภาพ คือพยายามขยายการอบรมจริยธรรมหรือศีลธรรมทางพระพุทธศาสนาไปทั่วประเทศในรูปแบบต่างๆ  กล่าวได้ว่าในช่วงหัวเลี้ยวหัวต่อที่ประเทศได้รับอิทธิพลวัตถุนิยมจากตะวันตก นักศึกษาและครูอาจารย์มหามกุฏราชวิทยาลัยได้มีบทบาทสำคัญในการชี้นำให้เห็นความสำคัญของพระพุทธศาสนาในฐานะเป็นศาสนาประจำชาติที่เป็นรากฐานของสังคมไทยมาช้านาน พระสงฆ์สามเณรที่เป็นพระนักศึกษาหลายรูปได้เข้าไปเกี่ยวข้องกับกิจกรรมเผยแผ่พระพุทธศาสนาเหล่านี้จนกระทั่งสำเร็จการศึกษา
กิจกรรมที่คณาจารย์และนักศึกษาได้กระทำกันมาเพื่อปลูกฝังศีลธรรมในประเทศไทยมีจำนวนมาก อาทิ
บรรยายธรรมทางสถานีวิทยุหลายสถานี
ส่งพระนักศึกษาและครูอาจารย์ไปสอนนักโทษเรือนจำในที่ต่างๆ ของประเทศ
ส่งพระนักศึกษาและครูอาจารย์ไปสอนศีลธรรมตามโรงเรียนต่างๆ ที่ขาดแคลน
เปิดสอนศีลธรรมแก่ประชาชนและนิสิตนักศึกษาทั่วไปเป็นกรณีพิเศษในวันอาทิตย์
จัดอภิปราย บรรยายหรือเสวนาธรรมเป็นประจำเพื่อกระตุ้นหรือเร่งเร้าให้ประชาชนเห็นคุณค่าของธรรมะ
ส่งพระนักศึกษาไปอบรมกรรมฐานเป็นเวลา 1 เดือนในสำนักพระกัมมัฏฐานก่อนจะรับปริญญา
จัดส่งนักศึกษาที่เรียนครบตามหลักสูตรไปปฏิบัติหน้าที่สอนศีลธรรมในท้องถิ่นต่างๆ ของประเทศเป็นระยะเวลา 1 ปีก่อนจะมีพิธีประสาธน์ปริญญา
คณาจารย์ได้เข้าไปมีบทบาทในการแสดงความเห็นเพื่อแก้ปัญหาการขาดศีลธรรมของชนในชาติระดับต่างๆ
เป็นผู้นำในการตอบโต้ภัยคุกคามจากลัทธิศาสนาอื่นที่มีพฤติกรรมบ่อนทำลายพระพุทธศาสนา
ชี้นำสังคมให้พัฒนาบัณฑิตเพียบพร้อมด้วยคุณธรรม หรือมีความรู้คู่คุณธรรม
ชื่อเสียงหรือเกียรติคุณของมหาวิทยาลัยสงฆ์มหามกุฏราชวิทยาลัยหลักๆ ที่เป็นที่รู้จักกันดีในหมู่ประชาชนทั่วไปที่ติดตามผลงานของมหามกุฏราชวิทยาลัยมาโดยตลอดจึงอยู่ที่ความสามารถในการผลิตบุคลากรทางพระพุทธศาสนาเพื่อพิทักษ์รักษาพระพุทธศาสนาและเพื่อเผยแผ่พระพุทธศาสนาให้เข้าถึงประชาชนทุกระดับชั้น
บุคคลที่มีชื่อเสียง > คณาจารย์

พระพุทธิสารโสภณ (เดช กตปุญฺโญ) (น.ธ.เอก,ปธ.3) รศ.ดร. อดีตรองอธิการบดีฝ่ายกิจการต่างประเทศ
ม.ร.ว. คึกฤทธิ์ ปราโมช
สุชีพ ปุญญานุภาพ (สุชีโว ภิกฺขุ)
หม่อมหลวงมานิจ ชุมสาย
หม่อมหลวงตุ้ย ชุมสาย
ศิริ พุทธศุกร์
ศ.เกียรติคุณ แสง จันทร์งาม
เสถียร โพธินันทะ
สมัคร บุราวาส
กีรติ บุญเจือ
บุคคลที่มีชื่อเสียง > ศิษย์เก่า

สมเด็จพระพุทธชินวงศ์ (ประจวบ กนฺตจาโร) ( ป.ธ.๕, ศน.บ, M.A., Ph.D.) อดีตเจ้าอาวาสวัดมกุฏกษัตริยาราม อดีตกรรมการมหาเถรสมาคม อดีตรักษาการเจ้าคณะใหญ่ธรรมยุต อดีตอธิการบดีมหาวิทยาลัยมหามกุฏราชวิทยาลัย
สมเด็จพระอริยวงศาคตญาณ (อัมพร อมฺพโร)
พระธรรมเมธาภรณ์ (ระแบบ ฐิตญาโณ) ผู้ช่วยเจ้าอาวาสวัดบวรนิเวศวิหาร
พระราชญาณกวี (สุวิทย์ ปิยวิชฺโช) ผู้ช่วยเจ้าอาวาสวัดพระราม ๙ กาญจนาภิเษก
พระราชญาณปรีชา (ถวิล กนฺตสิริ) ผู้ช่วยเจ้าอาวาสวัดราชาธิวาส
พระพุทธิสารโสภณ (เดช กตปุญฺโญ) รศ.ดร. อดีตเจ้าอาวาสวัดมัชฌันติการาม
พระสุนทรธรรมเมธี (สุเทพ อาสโภ) ,ดร. อดีตรองเจ้าคณะจังหวัดบุรีรัมย์  (มหานิกาย)
พระพรหมศากยวงศ์วิสุทธิ์ (อนิลมาน ธมฺมสากิโย) เจ้าคณะภาค7 (ธรรมยุต)
พระเมธาวินัยรส (สุเทพ ปสิวิโก) ผศ.,ดร.ผู้ช่วยเจ้าอาวาสวัดราชบพิธสถิตมหาสีมารามราชวรวิหาร
พระครูสุธีสุตสุนทร (สมพงษ์ สิริมงฺคโล) รองผู้อำนวยการฝ่ายวิชาการ วิทยาลัยสงฆ์เชียงราย มหาวิทยาลัยมหาจุฬาลงกรณราชวิทยาลัย
ศ. เกียรติคุณ แสง จันทร์งาม (ธรรมโฆษ)
ศ.พิเศษ ดร.สุนทร ณ รังษี ราชบัณฑิต
ศ.ดร.สิทธิ์  บุตรอินทร์
รศ. สุเชาวน์ พลอยชุม
ไว ตาทิพย์ (อดีตนักหนังสือพิมพ์ไทยรัฐ)
วศิน อินทสระ นักเขียน
เสกสรร สิทธาคม (นักเขียนในหนังสือพิมพ์สยามรัฐ)
สร้อยรวงข้าว (อ.อุทัย บุญเย็น นักเขียนในหนังสือพิมพ์สยามรัฐ)
บานเย็น ลิ้มสวัสดิ์ นักเขียนบทกวี
ไพวรินทร์ ขาวงาม กวีซีไรต์
ลภัสวัฒน์ วรทัพพ์ศิริ youtuber ช่อง สยองขวัญตอนเช้า
ศรีนวล บุญลือ อดีตสมาชิกสภาผู้แทนราษฎรจังหวัดเชียงใหม่
สุชาพจี นิภาดำรงค์ ผู้อำนวยการโรงเรียนบ้านจัดสรร
แหล่งข้อมูลอื่น

มหาวิทยาลัยมหามกุฏราชวิทยาลัย เก็บถาวร 2019-05-10 ที่ เวย์แบ็กแมชชีน
| ด ค กหน่วยงานในมหาวิทยาลัยมหามกุฏราชวิทยาลัย |
| --- | --- |
คณะ: ศาสนาและปรัชญา • มนุษยศาสตร์ • สังคมศาสตร์ • ศึกษาศาสตร์
วิทยาลัย: บัณฑิตวิทยาลัย • มหาปชาบดีเถรีวิทยาลัย • วิทยาลัยศาสนศาสตร์ยโสธร • วิทยาลัยศาสนศาสตร์กาฬสินธุ์
วิทยาเขต: มหาวชิราลงกรณราชวิทยาลัย วัดชูจิตธรรมาราม • สิรินธรราชวิทยาลัย • อีสาน • ล้านนา • ศรีธรรมาโศกราช • ร้อยเอ็ด • ศรีล้านช้าง • ศาลายา
หมวดหมู่ • โครงการ • สถานีย่อย
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ  ออสเตรเลีย 
อื่น ๆ:  IdRef
ฮิซาโกะ คาเนโมโตะ

Japanese voice actress
| ฮิซาโกะ คาเนโมโตะ |
| --- | --- |
金元 寿子
เกิด:  (1987-10-16) 16 ตุลาคม ค.ศ. 1987 (37 ปี) จังหวัดโอกายามะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2009 – ปัจจุบัน
องค์การ: โปรดักชันเบาบับ
ส่วนสูง: 157 ซม.
ฮิซาโกะ คาเนโมโตะ (金元 寿子, 16 ธันวาคม 1987 –) เป็น นักพากย์ และ นักร้องหญิงชาวญี่ปุ่น เดิมเคยใช้ชื่อในวงการว่าไอกาวะ จุริ (相川 寿里) เกิดที่เมืองคุราชิกิ จังหวัดโอกายามะ สังกัดโปรดักชันเบาบับ ส่วนสูง 157 ซม.
ผลงานพากย์ > โอวีเอ

ยอดนักปรุงโซมะ (นาคิริ เอรินะ)
Baby Princess 2D Paradise 0 (Watayuki Amatsuka)
Star-Myu: High School Star Musical (2016) (Tsumugi Nayuki)
ครูโฮชิ ดาวในดงสาวป่วน (2022) (Mayumi Kubota)
ผลงานพากย์ > โอเอ็นเอ

| ปี | ชื่อเรื่อง | บท | หมายเหตุ |
| --- | --- | --- | --- |
| 2014–2015 | เซเลอร์มูน คริสตัล | Ami Mizuno/Sailor Mercury | Seasons 1–2 (Dark Kingdom and Black Moon arc) |
| 2016–2017 | Koro-sensei Q! | Hinano Kurahashi |  |
| 2018 | มอนสเตอร์สไตรก์ | Mana |  |
| 2021–2023 | Cute Executive Officer | Mayu Warito |  |
| 2021 | พ่อบ้านสุดเก๋า | Sky Police |  |
| 2023 | Junji Ito Maniac: Japanese Tales of the Macabre | Sayoko |  |
| 2023 | Gamera: Rebirth | Boko |  |
ผลงานพากย์ > ภาพยนตร์

| ปี | ชื่อเรื่อง | บท | หมายเหตุ |
| --- | --- | --- | --- |
| 2011 | เด็กสาวกับเสียงเพรียกแห่งพิภพเทพา | Asuna Watase |  |
| 2012 | Pretty Cure All Stars New Stage: Friends of the Future | Yayoi Kise / Cure Peace |  |
| 2012 | สไมล์พรีเคียว! The Movie: Big Mismatch in a Picture Book! | Yayoi Kise / Cure Peace |  |
| 2013 | Aura: Maryūinkōga Saigo no Tatakai | Shinako Kobato |  |
| 2013 | Pretty Cure All Stars New Stage 2: Friends of the Heart | Yayoi Kise / Cure Peace |  |
| 2014 | Pretty Cure All Stars New Stage 3: Eternal Friends | Yayoi Kise / Cure Peace |  |
| 2015 | สาวปิ๊ง! ซิ่งแทงค์ มูฟวี่ | Katyusha |  |
| 2018 | Hugtto! PreCure Futari wa Pretty Cure: All Stars Memories | Yayoi Kise / Cure Peace |  |
| 2018 | โดราเอมอน ตอน เกาะมหาสมบัติของโนบิตะ | Mini-Dora |  |
| 2019 | BanG Dream! Film Live | Tsugumi Hazawa |  |
| 2021 | BanG Dream! Episode of Roselia | Tsugumi Hazawa | Two-part film series |
| 2021 | BanG Dream! Film Live 2nd Stage | Tsugumi Hazawa |  |
| 2021 | พริตตี้ การ์เดี้ยน เซเลอร์มูน อีเทอร์นัล เดอะ มูฟวี่ -Part 1 & 2- | Ami Mizuno/Sailor Mercury | Two-part film series, Season 4 of Sailor Moon Crystal (Dead Moon arc) |
| 2021 | นัตซึเมะกับบันทึกพิศวง เดอะ มูฟวี่ ผู้ปลุกหินผาและผู้มาเยือนประหลาด | Mitsumi |  |
| 2021 | Knights of Sidonia: Love Woven in the Stars | Yuhata Midorikawa |  |